لاہور: لاہورنا انسداد دہشت گردی نا خصوصی عدالت عسکری ٹاور جلہو نا دوبہ ٹی درج مقدمہ ٹی پی ٹی آئی نا مسکوہی سیکرٹری جنرل اسد عمر نا لکھ روپئی نا ضمانتی مچلکہ غاتا ایوَز 13 جون اسکان عبوری ضمانت ءِ منظور کرے۔ انسداد دہشت گردی عدالت نا جج اعجاز احمد بٹر اسد عمر نا درخواست ضمانت قبل از دزگیری آ سماعت کرے۔ پنچ شنبے نادے آ سماعت آ اسد عمر عدالت نا روبرو پیش مس۔ اسد عمر نا وکیل رانا مدثر ایڈووکیٹ عبوری ضمانت نا درخواست دائر کرسا عدالت ءِ پارے کہ اسد عمر مقدمہ نمبر 1271 تھانہ گلبرگ اٹی پندار ءِ، سماتمانے کہ اسد عمر دامقدمہ ٹی درکار ءِ۔ وکیل عدالتءِ معلومدار کرے کہ اسد عمر 9 مئی آ اسلام آباد اٹی ئسک، اونا لاہور اٹی اسہ جاگہ سے آن جلاؤ گھیراؤ و بٹ و پرغ اٹ ہچ ءُ تعلق اس اف۔ خواست ءِ کہ درخواست گزار اسد عمر نا ضمانت قبل از گرفتاری ءِ منظور کننگے۔
(اے پی پی)
